
עיריית קריית ים
הסכם התקשרות

הסכם הזמנת עבודה
נערך ונחתם ב_________ ביום ____ לחודש _______ שנת __________

בין:	עיריית קריית ים
(להלן: "המזמין" או "העירייה")
מצד אחד

לבין:	_________________ (ח.פ. _________________)
	כתובת: ___________________
	טלפון: ___________________
דוא"ל: ____________________
(להלן: "הספק").
באמצעות מנהליה, ________________, המצהירים בזה כי הנם מורשים לחתום על הסכם זה בשם הספק וכי חתימת מחייבת את הספק לכל דבר ועניין.

מצד שני

	הואיל
	והעירייה פרסמה מכרז מספר 23/2026 להתקשר עם ספקים לצורך ביצוע פרויקט לאספקה, תחזוקה, רכש והתקנה של אמצעים טכנולוגיים מתקדמים, הכל כמפורט במסמכי המכרז ונספחיו (להלן: "השירותים" ו/או "הפרויקט");

	והואיל
	ובמסגרת המכרז הותר למזמין העבודה להתקשר עם ספק אשר זכה במסגרת ההליך לאחר שהגיש הצעה למכרז, והצעה זו התקבלה על-ידי העירייה (להלן: "הצעת הספק");

	והואיל 
	והספק מצהיר כי הוא עומד בכל התנאים הקבועים במסמכי המכרז, וכי יש בידו את כל האמצעים הרקע המקצועי, הידע, הניסיון, הכישורים, המשאבים, כוח האדם והמומחיות לביצוע הפרויקט כמפורט במכרז ברמה המפורטת בו ולעמידה בכלל התחייבויותיו לפי הסכם זה כל כלל נספחיו;




לפיכך הוצהר, הוסכם והותנה בין הצדדים כלהלן:

1. הגדרות, מונחים ופרשנות
1.1. המבוא להסכם זה מהווה חלק בלתי נפרד ממנו.
1.2. כל כותרות ההסכם הנם למען הנוחות בלבד ולא ישמשו לפרשנות תוכן ההסכם והוראותיו.
1.3. יש לראות את המכרז עצמו על כלל מסמכי המכרז כנספחי ההסכם, המהווים חלק בלתי נפרד ממנו, ובכלל זה:
	נספח
	תיאור

	1
	הצהרת סודיות

	2
	דרישות ביטוח מהספק

	3
	ערבות ביצוע לפרויקט

	4
	מפרט תכולת עבודה (SOW)

	5
	נספח רמת שירות (SLA)

	6
	מפרט טכני

	7
	מחירון שירותים והצעה כלכלית

	8
	פיצויים מוסכמים

	9
	הצעת הספק כמציע במכרז מספר 23/26



1.4. במקרה של סתירה בין האמור בהסכם לבין הוראה כלשהי ביתר מסמכי המכרז, תהא ההוראה שבהסכם זה עדיפה, אלא אם נקבע במפורש אחרת בהסכם עצמו.

2. נציגי הצדדים
2.1. נציג העירייה לעניין ההסכם הנו עופר וקיים , מנמ"ר העירייה או מי שיוסמך על-ידו בכתב (להלן: "הנציג").
2.2. העירייה רשאית להחליף את הנציג בכל עת ובהתאם לשיקול דעתה הבלעדי, ותמסור על כך הודעה בכתב לספק.
2.3. נציג הספק יהא מי שרשום בכותרת להסכם זה ומי שחתום על ההסכם, והספק לא יהא רשאי להחליפו אלא באישור העירייה.

3. [bookmark: _Ref213656491]תקופת ההתקשרות וסיומה
3.1. תקופת ההתקשרות לפי הסכם זה תהא למשך 2 שנים, קרי מתאריך ______ ועד לתאריך _________.
3.2. בנוסף, ניתנת בזאת אופציה לעירייה להאריך את תקופת ההסכם למשך 1 שנה נוספת בכל פעם, וזאת עד 3 פעמים לכל היותר (משמעות הדבר כי תקופת ההתקשרות מתחילתה ועד לסופה, אם העיריה תבחר להפעיל את כל תקופות האופציה, תהא 5 שנים).
3.3. אם תבחר העירייה להפעיל את האופציה ולהאריך את ההסכם, ימשיך ההסכם לעמוד בתוקפו על כל תנאיו, בשינויים המחויבים הנובעים מהבדלי התאריכים בלבד.
3.4. אופציה כאמור תופעל על-ידי העירייה, אם תבחר בכך בהתאם לשיקול דעתי הבלעדי, על-ידי מסירת הודעה כתובת על כך לספק עד לא יאוחר מ-60 ימים לפני תום תקופת ההסכם.
3.5. [bookmark: _Ref213662943]לכל אורך תקופת ההתקשרות, מתחייב הספק לפעול בשיתוף פעולה עם העירייה וגורמים מטעמי, ובכלל זה, להשתתף מעת לעת בישיבות ודיונים בנושאים הנוגעים להסכם זה לפי דרישת העירייה.
3.6. לאורך תקופת ההתקשרות, מתחייב הספק כי ימסור בכל 3 חודשים מתחילת הפרויקט דיווחים לעירייה אודות התקדמות הפרויקט והשירותים שניתנו כנדרש הסכם זה. בנוסף, ימציא הספק לידי העירייה לפי דרישתו כל מידע או נתון אשר עשוי לסייע לעירייה לעקוב אחר התקדמות העבודות ואחר תפקודו של הספק.
3.7. בתום תקופת ההתקשרות (בין אם בשל תום תקופת ההסכם כאמור לעיל או בשל ביטולו מסיבה כלשהי), מתחייב הספק לפעול כלהלן, ללא כל תשלום נוסף:
3.7.1. הספק ימסור לעירייה את כלל המסמכים והמידע שקיבל מהעירייה במהלך תקופת ההתקשרות;
3.7.2. הספק ימסור לעירייה את כלל המסמכים והמידע שיש ברשותו, אשר רלוונטיים או נדרשים בדרך כלשהי לצורך תחזוקה שוטפת, ביצוע עדכונים, שינויים או התאמות של הציוד שסופק במסגרת ההסכם או של כל ממשק או מערכת שו"ב הקשורה אליו;
3.7.3. הספק יקיים "חפיפה" סדורה ויסודית לכל ספק או אדם אחר אשר יחליף אותו, באופן שלא ייפגעו הציוד, תפקודו התקין או השירותים שבוצעו במסגרת הפרויקט לפי הסכם זה.
3.7.4. למען הסר ספק, מובהר כי גם לאחר תום תקופת ההתקשרות או ביטול ההסכם, ימשיך הספק לקיים את התחייבויותיו בנוגע לאחריות (פסקה ‎9 להסכם), קניין רוחני (פסקה ‎13 להסכם) ושמירה על סודיות ואבטחת מידע (פסקה‎14  להסכם).
3.7.5. להכין דו"ח המסכם את כלל פעילותו מכוח הסכם זה, כולל ציוד שסיפוק, פעולות שביצע ותשלומים שקיבל. דו"ח זה יימסר לעירייה בתוך 30 ימים מתום תקופת ההתקשרות. מובהר כי כל הזכויות בדו"ח ובנתונים שלו – ובכלל זה זכויות הקניין הרוחני – יהיו שייכות לעירייה בלבד, והיא תהיה רשאית לעשות בהם כל שימוש, לרבות הצגתו בפני צדדים שלישיים. הספק לעומת זאת, לא יהיה רשאי לעשות שימוש כלשהו בנתונים שבדו"ח או להציגם או את הדו"ח לצד שלישי כלשהו.
3.7.6. הפרת אילו מתתי הסעיפים בפסקה ‎3.5 על-ידי הספק תהווה הפרה יסודית של ההסכם.

4. [bookmark: _Ref213666713]התחייבויות והצהרות הספק
4.1. הספק מצהיר כי כלל הוראות הסכם זה, ובפרט היקף הפרויקט, השירותים הנדרשים ממנו וההתחייבויות שהוא לוקח על עצמו, ברורים לו; כי הבין היטב את צרכי ודרישות העירייה, וכי בכוחו למלא אחר דרישות אלה בהתאם להוראות ההסכם.
4.2. הספק מתחייב לבצע את כלל התחייבויותיו על פי הסכם זה בהתאם לכל דין לתקן רלוונטיים, בהתאם לכלל מסמכי מכרז 25/XX, בהתאם להוראות מפרט תכולת העבודה (SOW) והמועידם המפורטים בו, בהתאם למפרט הטכני, ולעמוד לכל הפחות בסטנדרטים המפורטים בנספח רמת השירות (SLA). מובהר כי "התקן הרלוונטי" הנו התקן הישראלי; ובהעדרו – תקן בינלאומי מחייב של מדינות ה-OECD; ובהעדרו, בהתאם לנוהג המקובל בתחום הרלוונטי.
4.3. הספק מצהיר ומתחייב כי יש בידו את כל האמצעים והמשאבים לספק את הציוד ו/או השירותים הנדרשים לפרויקט במסגרת הסכם זה, כי הוא בעל ניסיון, ידע, רקע מקצועי ומומחיות בתחומי עיסוק הרלוונטיים, וכי יש בידיו את הכישורים, חומרי הגלם וכוח האדם הדרושים על מנת לבצע את כל התחייבויותיו לפי הסכם זה. כמו כן, מתחייב הספק לדאוג לכך שכל עובד, קבלן משנה או אחר מטעמו יהיו בעלי הכשרה מקצועית, הניסיון, הידע, המומחיות והמיומנות הנדרשים לצורך ביצוע ההתחייבויות לפי הסכם זה.
4.4. הספק יבצע את התחייבויותיו בהסכם בעצמו (כולל באמצעות עובדיו) או באמצעות קבלני משנה שאושרו על-ידי העירייה מראש.
4.5. הספק מתחייב לבצע את כל התחייבויותיו לפי הסכם זה בקפדנות, יעילות ובמיומנות המקצועית כמצופה מבעל מקצוע מנוסה, מומחה ומיומן בתחומו, וכן לוודא כי כך יפעלו גם עובדיו וקבלני משנה מטעמו, הכל באיכות מעולה ולשביעות רצונה של העירייה. מובהר כי הספק יאפשר לעירייה בכל עת לבדוק את טיב וסוג החומרים, הציוד והמכשירים שאותם מספק הספק ושבהם משתמש, ואם תקבע כי אלה אינם עומדים בסטנדרט הנדרש בהסכם זה, תהא קביעתה מכרעת וסופית, והספק יידרש להחליף את הציוד, החומרים או המכשירים האמורים על חשבונו.
4.6. הספק מתחייב כי יספק וישתמש אך ורק בציוד וחומרים, חלקים ורכיבים באיכות טובה, המתאימים לשימוש המיועד, ללא פגמים, ואשר עומדים בדרישות הקבועות בהסכם זה בכלל, ובמפרט תכולת העבודה והמפרט הטכני בפרט.
4.7. מובהר כי רכישת הציוד הטכנולוגי וכל האביזרים הנלווים הדרושים לספק לביצוע התחייבויותיו לפי הסכם זה, יירכשו על-ידי הספק ועל חשבונו, ויוחזקו ויתוחזקו על-ידו. הספק מוותר בזאת כלפי העירייה על כל דרישה או טענה בנוגע לנזק, קלקול או פגם הנגרם לציוד שברשותו אגב ביצוע התחייבויותיו בהסכם זה.
4.8. הספק מתחייב כי הוא עצמו, וכן כל מי שיועסק על-ידו או כל קבלני המשנה מטעמו יחזיקו בהיתרים והרישיונות המתאימים לביצוע ההתחייבויות לפי ההסכם כפי שיידרשו בכל עת ובכל עניין (לרבות רישיון ישיבה/כניסה לישראל אם הדבר נדרש). הספק יהיה אחראי להשגת הרישיונות וההיתרים ועיכוב כלשהו בהגשת רישיון או היתר כאמור לא יהווה עילה לעיכוב בביצוע התחייבויותיו של הספק לפי ההסכם.
4.9. הספק מצהיר כי אין כל איסור, הגבלה או מניעה, מכוח הדין, הסכם או מכל סיבה אחרת, להתקשר עם העירייה בהסכם זה ולבצע את התחייבויותיו לפי ההסכם, וכי אישר הסכם זה כדין בהתאם למסמכי ההתאגדות שלו ולנהליו הפנימיים.
4.10. הספק מצהיר כי אינו נמצא במצב כלשהו המעמיד אותו בניגוד עניינים, ישיר או עקיף, אישי או מקצועי, עם חובותיו כלפי העירייה לפי הסכם זה. עוד מתחייב הספק להימנע מכניסה למצב של ניגוד עניינים, ואם ייכנס למצב כאמור, יודיע על כך באופן מידי לעירייה, ובמקביל יפעל להסרה מידית של מצב ניגוד העניינים. במצב זה, תוכל העירייה לבחור לבטל את ההסכם. אם תבחר העירייה שלא לבטל את ההסכם, לא יהיה בכך כדי לשחרר את הספק מחובתו לדאוג להסרת ניגוד העניינים, ולא יהיה בכך כדי לפגוע בזכותה שהל העירייה לכל סעד אחר שעומד לרשותה בשל כניסת הספק לניגוד עניינים. האמור בסעיף זה בנוגע לאיסור ניגוד עניינים יחול על הספק, על עובדיו, על קבלני משנה שיעסיק או כל גורם אחר מטעמו, וכן על כל תאגיד אשר הספק או מי מבני משפחתו הנם בעלי עניין בו (זאת בהתאם להגדרת מונח זה בחוק ניירות ערך התשכ"ח-1968).
4.11. הספק מצהיר כי לא התחייב בכל התחייבות אחרת הנוגדת את התחייבויותיו בהסכם זה, כי לא יתחייב בהתחייבות כאמור לאורך תקופת ההתקשרות, וכי אין בחתימתו על הסכם זה או בביצוע התחייבויותיו לפיו משום הפרה של הסכם או התחייבות כלשהי של הספק כלפי גורמים אחרים או משום הפרה של דין כלשהו, וכי הוא מתחייב לפצות את העירייה בגין כל תביעה או דרישה שתוגש נגדה בשל הפרת הצהרה זו ("התחייבות נוגדת" משמעה כל התחייבות אשר עלולה להקשות על הספק את ביצוע התחייבויותיו לפי הסכם זה או חלקן, וכן הימצאות במצב של ניגוד עניינים כלשהו).
4.12. הספק מצהיר כי הוא בעל איתנות ויכולת פיננסית וכלכלית מספקת לביצוע כלל התחייבויותיו לפי הסכם זה.
4.13. הספק מצהיר כי לא ננקטה נגדו כל פעולה שמטרתה או תוצאתה האפשרית פירוקו, חיסול עסקיו, מחיקתו, או כל תוצאה דומה אחרת; וכן מצהיר כי ככל הידוע לו , לא צפיה להינקט נגדו כל פעולה שכזו בעתיד.
4.14. הספק מבין כל כלל ההצהרות, המידע, הנתונים והמסמכים שהציג לעירייה במסגרת המכרז וקודם לחתימה על הסכם זה היוו בסיס להתקשרות של העירייה עמו בהסכם, ולכן יש לראות בהם כאילו ניתנו על-ידי גם במסגרת ההסכם. הוא מתחייב הספק כי הציג בפני העירייה את כלל המידע הרלוונטי הנדרש.
4.15. גילה הספק סתירה או אי-התאמה כלשהי במסמכי ההסכם, או נתקל באי-בהירות בנוגע להוראות ההסכם, יפנה ללא עיכוב לעירייה על מנת שזו תורה לו כיצד לנהוג, ויפעל בהתאם להוראותיה כאילו היו לכתחילה בין הוראות ההסכם.
4.16. מובהר כי ככל שהספק יעשה שימוש בעובדים או קבלני משנה מטעמו, באחריותו של הספק לוודא את עמידתם בכל האמור בהסכם זה, וכל פעולה או מעשה שלהם ייחשבו כאילו בוצעו על-ידי הספק עצמו ויהיו באחריותו.
4.17. הספק מתחייב לבצע את כלל העבודות ולספק את כלל השירותים שלהם התחייב בהסכם זה בהתאם למועדים המפורטים בו, ביעילות וברציפות, אלא אם קיבל הנחיה אחרת בכתב מצד העירייה. במקרה שקיבל הנחייה כאמור, התקופה שבה נדרש על-ידי העירייה להפסיק או לעכב את עבודתו, לא תיספר במניין הימים לצורך ביצוע עבודתו. מובהר כי התחייבויות הספק ימשיכו לחול בכל מצב ביטחוני, לרבות מלחמה, לחימה, שער חירום או מצב מיוחד מכל מין וסוג שהם.
4.18. הפרת אילו מתתי הסעיפים בפסקה ‎4 על-ידי הספק תהווה הפרה יסודית של ההסכם.

5. [bookmark: _Ref213698536]מעמדו של הספק והתמורה
5.1. הספק מתקשר בהסכם זה כקבלן עצמאי המספק שירות לעירייה, ומעמדו זה של קבלן עצמאי יישמר לכל אורך תקופת ההתקשרות. למען הסר ספק, מובהר כי בין הספק לבין העירייה, בין עובדי הספק לבין העירייה, בין קבלני משנה של הספק או כל אחר מטעמו לבין העירייה – אין ולא יהיו יחסי עובד-מעביד מכל מין וסוג שהוא לכל צורך או עניין שהוא.
5.2. הספק יהיה אחראי לספק לכל עובדיו, כל קבלני המשנה או מי מטעמו את כל זכויותיהם וכל התשלומים המגיעים להם בגין היחסים ביניהם לבין הספק, ובכלל זה: שכר עבודה, הפרשות סוציאליות, מענקים, חופשות, וכל זכות אחרת המוקנית בדרך כלל לצד השני במסגרת יחסיו עם הספק, לכל אורך מערכת היחסים ביניהם ועד לסיומם. מובהר כי הספק מתחייב להבהיר לעובדיו, לקבלני המשנה או לכל אחד אחר מטעמו את האמור בסעיף זה. כמו כן, מתחייב הספק לשפות את העירייה בגין כל סכום שבו היא תחויב על פי החלטת רשות מוסכמת, בקשר עם עובדי הספק או מי מטעמו כמפורט בהסכם זה, זאת בתוספת הוצאות משפט ושכר טרחת עורכי דין, תוך 15 ימים מהיום שנדרש לכך על-ידי העירייה.
5.3. העירייה מתחייבת לשלם לספק את התמורה המגיעה לו כמפורט בנספח התמורה / אבני הדרך ובהתאם לתנאים המפורטים בו..
5.4. התמורה האמורה מגלמת כל כלל התמורה שלו זכאי הספק עבר קיום התחייבויותיו במסגרת הסכם זה, כולל פעולות נלוות הנדרשות לצורך ביצוע התחייבויות.
5.5. הספק יהיה זכאי לקבל אך ורק את התמורה האמורה, ולא יהיה זכאי לדרוש או לקבל כל תמורה נוספת עבור ביצוע התחייבויותיו לפי הסכם זה, או עבור ביצוע פעולה כלשהי הנדרשת לשם ביצוע התחייבויותיו או בגין השפעה כלשהי או השלכה כלשהי של הצורך לעמוד בהתחייבויותיו, ובכלל זה במקרים הבאים:
5.5.1. הוראות או הנחיות של רשות מוסמכת כלשהי לפי כל דין, ובכלל זה הצורך של הספק להוציא או להחזיק רישיונות ו/או לשלם אגרות הנדרשות לפי כל דין;
5.5.2. עלייה במחירם של כל חומר, ציוד, כוח אדם, מוצר, או כל דבר אחר הקשור בחובות הספק לפי הסכם זה;
5.5.3. עלויות, הוצאות ותשלומים בקשר למזעור ההשלכות של כל אירוע אשר החובה למזעור השלכותיו לפי הסכם זה מוטלות על הספק;
5.5.4. הוראה או הנחיה כלשהי אשר נותנת העירייה לספק או מי מטעמו בהתאם להסכם זה;
5.5.5. קבלת אישור או אי-קבלת אישור מהעירייה למסמך או פעולה המחייבים את אישור העירייה לפי הסכם זה.
5.6. אם מסיבה כלשהי, תשלם העיריה תשלום כלשהו אשר לפי הוראות הסכם זה חל על הספק, תהא העירייה רשאית לעשות כן מתוך כל תשלום המגיע לספק לפי ההסכם. מובהר כי אין בכך כדי להטיל על העירייה חובה כלשהי לשלם תשלום המוטל על הספק, והיא תוכל לשלם או לא לשלם את התשלום לפי שיקול דעתה הבלעדי. במקרה שהעירייה שילמה תשלום כלשהו כאמור, בכפוף לכך שנתנה לספק התראה של 3 ימים לפני ביצוע התשלום על-ידה והספק לא ביצע את התשלום, ישפה הספק את העירייה בגין כל סכום ששולם מיד עם דרישתה הראשונה, בתוספת מע"מ, הפרשי הצמדה וריבית חשכ"ל ממועד ביצוע התשלום על-ידי העירייה ועד למועד השבת התשלום לידי העירייה מהספק. לחילופין, אם בכך תבחר העירייה בהתאם לשיקול דעתה הבלעדי, תוכל העירייה לבחור את הסכום ששולם על-ידה בתוספת ההפרשים האמורים מכל תשלום המגיע ממנה לספק. בנוסף לאפשרותה של העירייה לקבל שיפוי מהספק או לנכות את התשלום מהתמורה המגיעה לספק, ככל שהדבר נדרש על מנת לכסות את מלוא גובה התשלום ששילמה העירייה, תוכל העירייה לממש את הערבויות שניתנו על-ידי הספק.
5.7. הפרת אילו מתתי הסעיפים בפסקה ‎5 על-ידי הספק תהווה הפרה יסודית של ההסכם.

6. [bookmark: _Ref213697350]שינויים ותוספות
6.1. הספק יבצע את כל העבודות והשירותים ויספק את כל הציוד בהתאם להוראות הסכם זה על נספחיו ובהתאם להוראות העירייה מקום שאלה נדרשות. הספק לא יהיה רשאי לשנות, לסטות, ואף לא לבצע-בקירוב את התחייבויותיו, אלא יבצעם במלואם בצורה מדויקת.
6.2. העירייה תהיה רשאית לדרוש תוספות או שינויים מעבר למה שסוכם בהסכם זה, זאת עד להיקף כספי של 30% מהיקף הסכם זה. ככל שיידרשו תוספות או שינויים, מוסכם כי התמחור שלהם יהיה בהתאם להצעת המחיר של הספק במסגרת מכרז 25/XX וכפי שאושרה בהסכם זה; ובהעדר תמחור הרכיב הרלוונטי בהצעת מחיר כאמור, יהיה התמחור בהתאם לשיקול דעתה הבלעדי של העירייה.
6.3. ככל שיתגלעו חילוקי דעות כלשהם בנוגע לתמחור התוספות או השינויים, לא יהא בהם כדי לאפשר לספק לעכב את ביצועם. על הספק תהיה מוטלת החובה להמשיך בביצוע התחייבויותיו בהתאם לתמחור שהציעה העירייה, זאת מבלי לוותר על טענותיו בעניין זה.
6.4. הפרת אילו מתתי הסעיפים בפסקה ‎6 על-ידי הספק תהווה הפרה יסודית של ההסכם.

7. [bookmark: _Ref213777984]קבלני משנה
7.1. הספק יהא רשאי להתקשר עם קבלני משנה לצורך קיום התחייבויותיו בהסכם זה, בכפוף לאמור להלן:
7.1.1. הספק יידרש לקבל את אישור העירייה לפני ההתקשרות עם קבלן המשנה ולפני שיתחיל את העבודה לפי ההסכם. לעירייה תישמר הזכות לקבוע כי עבודה או שירות מסוימים לא יבוצעו על-ידי קבלן משנה, גם אם אושר על-ידה קודם לכן וגם אם החל לבצע עבידות או שירותים כלשהם. במקרה שהעירייה לא תאשר את המשך העבודות של קבלן המשנה או תורה על הפסקת העבודות שהוא מבצע, יפסיק קבלן המשנה את העבודות באופן מידי, והן יושלמו על-ידי הספק.
7.1.2. אין בהתקשרות של הספק עם קבלן המשנה כדי לפטור את הספק מאחריותו כלפי העירייה לפי ההסכם, כולה או חלקה. דהיינו, הספק ימשיך להיות אחראי כלפי העירייה לפי ההסכם, כך שיראו כל פעולה או מחדל של קבלן המשנה כאילו בוצעה על-ידי הספק עצמו. עם זאת, אין בכך כדי לגרוע מזכותה של העירייה לתבוע את קבלן המשנה בגין מעשיו או מחדליו, בין אם ביחד אם הספק ובין לחוד, ועובדה זו תובהר על-ידי הספק לקבלן המשנה.
7.1.3. אין בהתקשרות של הספק עם קבלן המשנה כדי ליצור מחוייבות או אחריות כלשהן של העירייה לכפי קבלן המשנה. אם קבלן המשנה יפנה דרישה כספית כלשהי אל העירייה, בין אם בתביעה ובין אם בדרך אחרת, ישפה הספק את העירייה בגין הדרישה והוצאות משפטיות שהוצאו, מיד עם דרישתה הראשונה של העירייה.
7.1.4. בכל התקשרות של הספק עם קבלן משנה, יוודא הספק כי קבלן המשנה מודע להתחייבויות הספק בהסכם זה, וכן מודע לחובות המוטלות עליו ומסכים לקחת על עצמו חובות אלה בשם הספק, ובכלל זה את חובת ביצוע העבודות והשירותים ברמה גבוהה ובמיוחמות, שמירה על סודיות, חובת שמירה על בטיחות בעבודה בהתאם לכל דין, והסכמה כי זכויות הקניין הרוחני בכל חומר שייווצר או יוכן במהלך השירותים יהיה של העירייה.
7.1.5. הפרת אילו מתתי הסעיפים בפסקה ‎‎7 על-ידי הספק תהווה הפרה יסודית של ההסכם.

8. [bookmark: _Ref213778441]בטיחות וגהות בעבודה
8.1. מבלי לגרוע מכל הוראה בהסכם זה, מתחייב הספק לעמוד בהוראות כל דין בנוגע לחוקי העסקה, התקשרות עם עובדים, קבלני משנה, קבלני כוח אדם אם יהיו, וכן לציית ולהקפיד בצורה מלאה על חוקי הבטיחות בעבודה.
8.2. בכלל זה, מתחייב הספק לספק לעובדיו או קבלני המשנה מטעמו ציוד בטיחות כנדרש ולוודא כי הם עושים שימוש בציוד הבטיחות כאשר הוא נדרש.
8.3. הספק מקבל בזה אחריות מלאה לכל תאונה או נזק שייגרם למי מעובדיו, קבלני המשנה מטעמו או צדדים שלישיים ומשחרר את העירייה מאחריות כלשהי בעניין זה.
8.4. מובהר כי אין בחובתו של הספק לפי פסקה ‎8 זו על כל תתי הסעיפים שבה, כדי לגרוע מחובותיו האחרים לפי ההסכם זה ונספחיו, אלא רק כדי להוסיף עליהן.
8.5. הפרת אילו מתתי הסעיפים בפסקה ‎8 על-ידי הספק תהווה הפרה יסודית של ההסכם.

9. [bookmark: _Ref213787244]אחריות
9.1. הספק יהיה אחראי לבדו לכל אובדן, פגיעה ונזק שייגרמו לרכוש ו/או אדם ו/או ליישות כלשהי, לרבות לעירייה, לעובדיה ולמועסקים מטעמה, ולרבות לעובדים ולמועסקים מטעם הספק ו/או כל צד שלישי, כתוצאה ו/או עקב מתן השירותים לפי הסכם זה ו/או כל הכרוך בשירותים אלה, בין שהשירותים בוצעו בצורה זהירה וראויה ובין אם בוצעו בצורה רשלנית.
9.2. הספק יחויב לשלם את דמי הזפק ו/או הפיצוי שיגיעו בגין הנזק שנגרם כאמור, ואם העירייה תידרש על-ידי גורם כלשהו לשאת בנזק כאמור, יהיה הספק חייב לשפות את העירייה מיד עם דרישתה הראשונה, לרבות עבור הוצאות ושכר טרחה עורכי דין.
9.3. סיומו של הסכם זה, בין אם בשל פקיעת תוקפו ובין אם בשל ביטולו או מכל סיבה אחרת, לא יהיה בו כדי לגרוע מאחריות הספק לגבי הנזקים שעילת התביעה בגינם נובעת מהסכם זה או קשורה אליו.
9.4. הפרת אילו מתתי הסעיפים בפסקה ‎9 על-ידי הספק תהווה הפרה יסודית של ההסכם.

10. [bookmark: _Ref213782508]ביטוח
10.1. הספק מתחייב לרכוש על חשבונו את כלל הביטוחים הנדרשים והמקובלים בענף.
10.2. מבלי לגרוע מכלליות האמור, מתחייב הספק לרכוש כל ביטוח שיידרש על-ידי העירייה, וכן לוודא כי הביטוחים שירכוש כוללים את הכיסויים המפורטים בנספח הכיסוי הביטוחי.
10.3. הספק מתחייב לוודא כי גם עובדים מטעמו, קבלני משנה או כל אחר מטעמו וכן כל מעשה או נזק הנגרם על-ידי מכוסים בפוליסות הביטוח האמורות; או לחילופין, כי הם עצמם רוכשים פוליסות כאמור.
10.4. בכל עת שיידרש לכך, יציג הספק לעירייה אישור על ביצוע הביטוחים האמורים.
10.5. הפרת אילו מתתי הסעיפים בפסקה ‎9 על-ידי הספק תהווה הפרה יסודית של ההסכם.

11. [bookmark: _Ref213783267]ערבות לביצוע
11.1. כבטוחה לקיום התחייבויות לפי הסכם זה, ימציא הספק לעירייה במעמד חתימת הסכם זה ערבות ביצוע בהיקף של 4% מסך היקף הפרויקט, בהתאם למפורט   (ערבות ביצוע לפרויקט), זאת בנוסף לכל ערבות שהפקיד הספק זה מכבר במסגרת המכרז.
11.2. באחריות הספק לוודא כי הערבות האמורה תהיה תקפה לכל אורך תקופת ההסכם ועד לתום 3 חודשים מסיום ההסכם; ואם יופעלו תקופות אופציה, מתחייב הספק להארכת תוקף הערבות עד לתום 3 חודשים מסיום תקופת האופציה.
11.3. ערבות הביצוע תהיה מאחד הגורמים הבאים:
11.3.1. בנק בישראל שהנו תאגיד בנקאי המחזיק ברישיון מתאים לפי חוק הבנקאות (רישוי), התשמ"א-1981.
11.3.2. חברת ביטוח ישראלית המחזיקה ברישיון מתאים לפי חוק הפיקוח על שירותים פיננסיים (ביטוח), התשמ"א-1981.
11.4. אם הפר הספק הסכם זה הפרה יסודית כפי שהיא מוגדרת בפסקה ‎12.1 בהסכם זה, תהיה העירייה רשאית לחלט את ערבות הביצוע לפרויקט, כולה או מקצתה, בהתאם לשיקול דעתה הבלעדי. הספק נותן בזה את הסכמתו להפעלת הערבות כאמור, ללא צורך בהתראה כלשהי, פניה לערכאה משפטית כלשהי או לכל גוף אחר.
11.5. אם תופעל הערבות כאמור, תהיה הערבות פיצוי מוסכם בגין הפרת ההסכם על-ידי הספק, זאת לאחר שגובה הנזק בגין ההפרה הוערך מראש כפי שהצדדים צופים אותו במועד חתימת הסכם זה. מובהר כי אין בחילוט הערבות כאמור כדי למצות את זכויות העירייה או לפגוע בזכותה של העירייה לכל סעד אחר ונוסף בגין נזק שהספק גרם לה בהפרת ההסכם.
11.6. אם תופעל ערבות הביצוע אך ללא ביטול ההסכם על-ידי העירייה, ימציא הספק לידי העירייה ערבות ביצוע חדשה שתנאי זהים לערבות שחולטה, זאת תוך 7 ימים מיום קבלת ההודעה על חילוט הערבות.
11.7. כלל ההוצאות הנדרשות לצורך הוצאת ערבות הביצוע יחולו על הספק בלבד.
11.8. הפרת אילו מתתי הסעיפים בפסקה ‎10 על-ידי הספק תהווה הפרה יסודית של ההסכם.

12. ביצוע במקום הספק
12.1. מבלי לגרוע מחובותיו של הספק לפי הסכם זה או מכל סעד העומד לרשות העירייה בשל הפרת חובותיו של הספק, מובהר כי כל מקום שבו לא מופיע הספק או מי מטעמו לעל מנת לבצע את התחייבויותיו, או בכל מקרה שבו לא מבצע הספק עבודה, חיוב או התחייבות כלשהי שלה נדרש לפי הסכם זה במועד שבו נדרש הדבר, תהיה רשאית העירייה לבצע את העבודה במקום הספק.
12.2. לצורך כך, תהיה רשאית העירייה להיעזר בצדדים שלישיים לפי שיקול דעתה הבלעדי, והספק יהיה חייב לשפות את העירייה בגין כל הוצאה שנאה בקשר לכך מיד עם דרישתה הראשונה.
12.3. מבלי לפגוע מכל זכות או תרופה העומדת לעירייה ומבלי לגרוע מהאמור לעיל, בכל מקרה שבו לא יגיע הספק או מי מטעמו לצורך ביצוע התחייבויותיו לפי הסכם זה, תהא העירייה זכאית (אך לא חייבת) להעסיק כל גורם אחר שיעניקו לה את השירותים שהתחייב הספק להעניק, זאת על חשבון הספק בהתאם למחיר שאמור היה להיות משולם לספק בתוספת תקופה של 15%, זאת בנוסף לכל הוראה אחרת בהסכם זה, ובכלל זה בנוגע לפיצויים מוסכמים. מובהר כי התשלום לגורם האחר ישולם על-ידי העירייה לפי שיקול דעתה, מתוך שלושת המקורות שלהלן, ביחד או לחוד: מתוך כספים המגיעים לספק; על-ידי גביה מהספק; על-ידי חילוט ערבות הביצוע לפרויקט.

13. [bookmark: _Ref213787309]קניין רוחני
13.1. כלל זכויות הקניין הרוחני אשר ייווצרו אגב אספקת השירותים לפי הסכם זה יהיו שייכים לעירייה בלבד, ובכלל זה זכויות היוצרים. מבלי לגרוע מהאמור, לעירייה יהיו זכויות הקניין הרוחני בכל חומר שיוכל על-ידי הספק או מי מטעמו, כולל זכויות מוסריות ככל שישנן. העירייה תוכל לעשות בחומר זה ובזכויות אלה כבשלה ללא צורך בקבל אישור או הסכמה כלשהי של הספק, והספק לעומתה לא יוכל לעשות בחומר זה כל שימוש.
13.2. הספק ימסור לעירייה את כלל החומר שקיבל או הכין במסגרת מתן השירותים לפי הסכם זה, בין אם החומר שמור בעותק קשיח (מודפס) ובין אם במדיה מגנטית. מובהר כי הספק לא יעכב את החומר תחת ידו בשום מקרה, ובכלל זה במקרה של טענות לעיכוב בקבלת תשלומים כלשהם לפי ההסכם.

14. [bookmark: _Ref213784338]סודיות ואבטחת מידע
14.1. הספק מודע לכך כי אגב ביצוע התחייבויותיו בהסכם זה, עשוי הספק להיחשף לנתונים ומידע שונים אודות העירייה, דרכי הפעולה שלה, הצרכים שלה, שיטות העבודה, המשאבים שעומדים לרשותה וכיוצא באלה.
14.2. הספק מתחייב לשמור בסודיות גמורה כל מידע שיגיע אליו אגב ביצוע התחייבויותיו בהסכם זה וכן כל עיבוד של מידע כאמור, בין אם המידע קשור ישירות בהסכם ובין אם לאו, ולא לעשות כל שימוש במידע כאמור אלא לשם ביצוע התחייבויותיו לפי ההסכם. בכלל זה, ידאג הספק כי כל מידע כאמור יישמר בהתאם לסטנדרטים המקובלים של אבטחת מידע.
14.3. הספק יחתום בעצמו וכן יחתים כל עובד, קבלן משנה או אחר מטעמו אשר מעורב בדרך כלשהי בביצוע השירותים לפי הסכם זה על חובת סודיות כאמור, בהתאם לנוסח המצורף להסכם זה.
14.4. מובהר כי חובת הסודיות תמשיך לחייב את הספק, את עובדיו, את קבלני המשנה וכל מי מטעמו, גם לאחר תום תקופת הסכם זה.
14.5. הפרת אילו מתתי הסעיפים בפסקה ‎12 על-ידי הספק תהווה הפרה יסודית של ההסכם.

15. קיזוז, ניכוי ועיכבון
15.1. מבלי לגרוע מהסעדים העומדים לעירייה לפי הסכם זה ולפי כל דין, רשאים העירייה לקזז ו/או לעכב כל תשלום מכל מין וסוג שהוא, כנגד סכומים אשר יגיעו לעירייה מהספק.
15.2. [bookmark: _Ref213786124]מובהר כי לספק לא תעמוד כל זכות קיזוז או עיכבון, כך שהוא לא יהיה זכאי לקזז או לעכב כל תשלום שהוא, אף במקרה של מחלוקת כספית עם העירייה או בכל מקרה אחר.
15.3. הפרת סעיף ‎14.2 על-ידי הספק תהווה הפרה יסודית של ההסכם.

16. הפרות
16.1. [bookmark: _Ref213782915]כל אחת מההפרות שלהלן על-ידי הספק תהווה הפרה יסודית  של ההסכם, ותזכה את העירייה בזכות לבטל את ההסכם באופן מידי:
16.1.1. הפרה בודדת על-ידי הספק של כל אחד מהפסקאות בהסכם זה, אשר באחד מתתי הסעיפים שבה צוין כי הפרת הוראות הפסקה מהווה הפרה יסודית, ובכלל זה: פסקה ‎3.5 על כל תתי-סעיפיה; פסקה ‎4 על כל תתי סעיפיה; פסקה ‎5 על כל תתי-סעיפיה; פסקה ‎6 על כל תתי-סעיפיה; פסקה ‎7 על כל תתי סעיפיה; פסקה ‎8 על כל תתי סעיפיה; פסקה ‎9על כל תתי סעיפיה; פסקה ‎10 על כל תתי סעיפיה; פסקה ‎11 על כל תתי סעיפיה; פסקה ‎13 על כל תתי סעיפיה; פסקה ‎14.2; פסקה ‎16 על כל תתי סעיפיה.
16.1.2. הפרה של כל אחד מסעיפי ההסכם אשר לא תוקנה כעבור 5 ימים מדרישתה הראשונה של העירייה, או בחלוף הזמן שצוין על-ידי העירייה בהודעה שמסרה לספק – לפי המאוחר;
16.1.3. הפרה שנייה של איזה מסעיפי ההסכם, קרי, הפרה שתוקנה, ולאחר מכן בוצע הפרה נוספת של אותו סעיף בהסכם.
16.2. בנוסף לאמור, תוכל העירייה לבטל את ההסכם באופן מידי בכל אחד מהמקרים הבאים:
16.2.1. נגד הספק או מי מנציגיו החתומים על הסכם זה נפתחה חקירה פלילית בעבירת עוון או פשע;
16.2.2. הוגשה נגד הספק או מי מנציגים החתומים על הסכם זה בקשה לפירוק, להסדר נושים, לפשיטת רגל או חדלות פירעון;
16.2.3. הוטל עיקול על רכושו של הספק או על כספים המגיעים לספק מהעירייה, והעיקול לא הוסר תוך 14 ימים;
16.2.4. הספק חדל מלהחזיק ברישיון תקף לפי כל דין, הנדרש לצורך ביצוע התחייבויותיו על פי הסכם זה;
16.2.5. הספק נמצא במצב של ניגוד עניינים עם חובותיו לפי הסכם זה.
16.3. מביל לפגוע בכלליות האמור, ועל אף האמור בפסקה ‎3 (כולל תתי הסעיפים שבפסקה), תהיה העירייה בלבד רשאית לבטל את ההסכם לפי שיקול דעתה הבלעדי ומכל סיבה שהיא, זאת על-ידי מסירת הודעת ביטול לספק (להלן: "הודעת הביטול"), לפחות 60 יום לפני מועד הביטול. דהיינו, הסכם זה ימשיך לעמוד בתוקפו עד לתום 60 ימים ממסירת הודעת הביטול. מובהר כי זכות ביטול כאמור ניתנת לעירייה בלבד, ואינה ניתנת לספק.
16.4. בכל מקרה שבו תבחר העירייה לבטל את ההסכם, מבלי לפגוע בסעדים העומדים לרשותה ובזכותה של העירייה לפעול בכל דרך קיימת לפי דין, תוכל העירייה לפעול בכל דרכי הפעולה שלהלן:
16.4.1. להפסיק מיידית את ההתקשרות עם הספק, הפסקה קבועה או ארעית, מלאה או חלקית;
16.4.2. להחליף באופן מידי את הספק ולהיעזר בשירותיו של ספק אחר;
16.5. מובהר כי אין בביטול ההסכם כדי לפגוע באחריותו של הספק לציוד שסיפק ולעבודות שביצע עד למועד ביטול ההסכם.
16.6. מבלי לגרוע מכל האמור לעיל ומכל סעד אחר העומד לעירייה לפי כל דין, מוסכם כי בשל הפרת ההסכם יהיה על הספק לשלם לעירייה פיצוי מוסכם ללא הוכחת נזק בהתאם למפורט בנספח הפיצויים המוסכמים, זאת לאחר שהצדדים שקלו ומצאו את הסכומים האמורים עומדים ביחס סביר לנזק שניתן היה לראותו מראש בעת כריתת ההסכם כתוצאה מסתברת של ההפרה.

17. [bookmark: _Ref213658366]המחאה או הסבה
17.1. הספק אינו רשאי להסב או להמחות לאחר את זכויותיו או חוביותיו, במלואם או חלקם, ואין הוא רשאי להעביר, למשכן או לשעבד בכל דרך את זכויותיו לפי ההסכם, לרבות כספים שעשויים להיות משולמים לו.
17.2. הספק אינו רשאי להעביר, להמחות או למסור לאחר את ביצוע השירותים וההתחייבויות שלו לפי ההסכם, כולם או חלקם.
17.3. העירייה רשאית להמחות או להסב לכל גורם אחר את זכויותיה לפי ההסכם, כל עוד לא יהא בכך כדי לשנות מהתחייבויותיו של הספק ולפגוע בזכויותיו לפי הסכם זה.
17.4. הפרת אילו מתתי הסעיפים בפסקה ‎14 על-ידי הספק תהווה הפרה יסודית של ההסכם.

18. משלוח הודעות
18.1. כל הודעה שנדרש או שמבקש צד להסכם זה לשלוח למשנהו, תישלח לפי המענים המפורטים להלן:
18.1.1. העירייה:
18.1.1.1. כתובת: ________________________________________
18.1.1.2. דוא"ל: ________________________________________
18.1.1.3. פקס: ________________________________________
18.1.2. המזמין: 
18.1.2.1. כתובת: ________________________________________
18.1.2.2. דוא"ל: ________________________________________
18.1.2.3. פקס: ________________________________________
18.2. כל עוד לא הוכח היפוכו של דבר, ייחשבו ההודעות שנשלחו למענים האמורים לעיל כאילו הגיעו לנמען כמפורט להלן:
18.2.1. הודעה שתישלח בדואר רשום עם אישור מסירה לכתובת הפיזית המצוינת לעיל, תיחשב כאילו נתקבלה על-ידי הנמען תוך 72 שעות ממועד שליחת ההודעה.
18.2.2. הודעה שתישלח בדואר האלקטרוני עם "אישור קריאה", תיחשב כאילו נתקבלה על-ידי הנמען במועד המצוין באישור הקריאה האלקטרוני שהתקבל. מובהר כי כל צד אשר מקבל מהצד השני דואר אלקטרוני עם אישור קריאה, מתחייב לאשר את משלוח אישור הקריאה.
18.2.3. הודעה שתישלח בפקס, תיחשב כאילו נתקבלה על-ידי הנמען תוך 24 שעות ממועד קבלת אישור תקינות משלוח ההודעה במכשיר הפקס השולח.
18.3. כל אחד מהצדדים רשאי לשנות את פרטי המען הרשומים לעיל, זאת על-ידי מסירת הודעה לצד השני למען הרשום לעיל.

19. שונות
19.1. הסכם זה, על כל נספחיו, מגלם את כלל הסכמת הצדדים, ומבטל כל הסכמה או הסכם קודם או אחר, בין בכתב ובין בכל דרך אחרת, בכל עניין הקשור להסכם זה.
19.2. כל שינוי, תיקון או תוספת להוראות הסכם זה ייעשה בכתב ובחתימת שני מורשי החתימה מטעם הצדדים בלבד.
19.3. אי-עמידה או אי-אכיפה של צד כלשהו להסכם זה את זכויותיו, אין משמעותה הסכמה לאי-ביצוע ההתחייבות על-ידי הצד שכנגד, להארכת מועד לביצועה, או ויתור על זכות כלשהי לפי ההסכם, ולא יהיה בהם כדי למנוע אכיפה של ההסכם.
19.4. לא תהא לספק כל זכות עיכבון לגבי כל נכס של העירייה, לרבות ציוד טכנולוגי או מוצרים נלווים, וכן כל מסמך שהגיע לידי הספק בהתאם להוראות הסכם זה או במסגרת ביצוע התחייבויותיו לפיו ו/או בקשר עם העבודות שביצע או שהתחייב לבצע.
19.5. סמכות השיפוט המקומית הייחודית בכל הקשור להסכם זה תהיה של בית משפט השלום בקריות בלבד.

ולראיה, באו הצדדים על החתום:

	העיריה
	
	הספק

	
שם מורשה החתימה:

________________
	
	
שם מורשה החתימה:

________________

	
חתימת מורשה החתימה:

_________________
	
	
חתימת מורשה החתימה:

_________________

	
חותמת:

_________________
	
	
חותמת:

_________________





נספח 1 – הצהרת סודיות
אני הח"מ, ____________________, בעל תעודת זהות שמספרה ___________, מצהיר בזה כלהלן:
1. אני מתחייב בזה לשמור בסודיות מוחלטת ולא לגלות לאף אדם או גורם, זולת הנוטלים חלק בביצוע הפרויקט, כל מידע אשר יגיע לידיעת הספק או מי מטעמו, הנוגע לעיריית קריית ים (להלן: "העירייה") ומי מטעמה, או בקשר אליהם; בין אם המידע נוגע אליהם במישרין או בעקיפין, ובין אם הגיע בקשר עם ביצוע הפרויקט או ללא קשר לביצועו.
2. המונח "מידע" לצורך הצהרה זו משמעו, גם אך לא רק – נתון או פרט מידע מסחרי, פיננסי, טכני, עסקי, כלכלי, מקצועי, כתובת מסמכים, מחקרים, בדיקות, רשימים, מצגות, דו"חות, מאזנים, מסמכים חשבונאיים, שיטות עבודה, רשימות לקוחות, רשימות ספקים, פרטים ונתונים בנוגע לכמויות ו/או איכויות ו/או מחירים ו/או תמחירים של רכוש, מוצרים מסוגים שונים, חומרי גלם, מוצרים בשימוש העירייה וכל מידע אחר, בין אם המידע מגולם בכתב, בעל-פה, בעותק קשיח או במדיה דיגטלית או בכך דרך אחרת – בקשר עם העירייה.
3. אני מתחייב בזאת לא למסור מידע כלשהו על ביצוע השירותים עבור העירייה, על תוכנה או היקפה לאדם או גורם כלשהו, ללא קבלת אישור מראש ובכתב מאת העירייה.
4. אני מתחייב שלא לעשות שימוש כלשהו במידע, וכן לא לאפשר למי מטעמי לעשות שימוש במידע, אלא למטרת הענקת שירותי הפרויקט נשוא ההסכם.
5. אני מתחייב לנקוט בכל אמצעי הזהירות הנדרשים לשם מניעת הגעת המידע לידי כל יישות, וכן להגביל את הגישה למידע אך ורק למי שנוטל חלק בפרויקט במסגרת ההסכם.
6. אני מתחייב בזאת להביא תוכן התחייבות זו לידיעת כל אחד מהאנשים שיעסקו יחד עמי או מטעמי במתן השירותים במסגרת הפרויקט, ולהחתים את כל הכפופים לי ו/או קבלני משנה או הפועלים מטעמי על הצהרה לשמירה על סודיות בנוסח זה. לא אעסיק אדם בביצוע השירותים במסגרת הפרויקט אלא אם כן חתם על הצהרה כאמור.
7. אני מתחייב להודיע לעירייה מיד אודות כל חשש לחשיפה או גילוי של מידע או בנוגע לכל דרישה או בקשה לגלותו, ובכלל זה במידה ואדרש על-ידי רשות מוסמכת כלשהי לחשוף את המידע או חלקו – זאת על מנת לאפשר לעירייה לנקוט את כל האמצעים העומדים לרשותה כדי להגן על סודיות המידע. 
8. אני מתחייב למסור לעירייה את כל המידע שהתקבל, הצטבר או נוצר ברשותי והנוגע לעירייה, בין אם הגיע אליי אגב ביצוע הפרויקט ובין אם בכל דרך אחרת. לא אשאיר בידי מידע כאמור או חלקים ממנו, לא את המידע המקורי ולא העתקים ממנו.
9. ידוע לי כי בגין הפרת חובתי לשמור על סודיות המידע ו/או להודיע לעירייה על כל חשש או דרישה לגלות את המידע ו/או בכל מקרה שאגלה מידע כלשהו מעבר למה שמחובתי לגלות מכוח כל דין, אהיה חשוף לתביעות אישיות ולנקיטת הליכים משפטיים נגדי, הן במישור האזרחי והן במישור הפלילי.
10. התחייבויותיי בהצהרה זו ימשיכו לחול ולחייב אותו גם לאחר סיום הקשר ביני לבין העירייה ו/או הספק ו/או הפרויקט.
11. אני מצהיר, לאחר שהוזהרתי כי עליי להצהיר אמת אחרת אהיה צפוי לעונשים הקבועים בחוק, כי זה שמי, זו חתימתי, וכל האמור לעיל אמת.

תאריך: ____________		חתימה: _________________

אימות חתימה
אני הח"מ, _____________, עו"ד, מאשר בזאת כי בתאריך ___________ הופיע לפניי מר/גברת _____________ שאותו/ה זיהיתי לפי תעודת זהות הנושאת את המספר __________, ואחרי שהזהרתי אותו/ה בדבר חובתו לומר אמרת אחרת ת/יהיה צפוי/ה לעונשים הקבועים בחוק, אישר/ה את נכונות הצהרתו/ה לעיל וחתם/ה עליה בפניי.

_______________
חתימה וחותמך עו"ד


נספח 2 – דרישות ביטוח מהספק
הספק מתחייב לבצע ולקיים את הביטוחים המפורטים בזה, לטובתו ולטובת עיריית קריית ים, את הביטוחים הכוללים את כל הכיסויים והתנאים הנדרשים כמפורט להלן בהתאם לשלבי התקדמות הפרויקט, כאשר גבולות האחריות לא יפתחו מהמצוין להלן:

שלב ראשון – ביצוע עבודות ההתקנה
1. ביטוח כלל הסיכונים בעבודות קבלניות/הקמה
בגין ביצוע כל העבודות המתחייבות במסגרת פרויקט לאספקה, התקנה ותחזוקה של מערכים טכנולוגיים מתקדמים הכוללים מגוון רחב של אמצעים ופריטים המיועדים להתקנה עבור עיריית קריית ים, מתחייב הספק לרכוש פוליסת ביטוח כל הסיכונים לעבודות קבלניות/הקמה המכסה את כל העבודות (לרבות עבודות זמניות) כולל גם כל החומרים, המערכות וציוד בהתאם לחוזה עם עיריית קריית ים, ואשר תכלול:

פרק א': ביטוח רכוש
במלוא ערכן של כל העבודות, החומרים והציוד, על בסיס ערך כחדש וכל כולל שינויים במהלך תקופת הביטוח עליהם הספק מתחייב לדווח למבטח ולדאוג להוצאת תוספות עדכון בהתאם, כולל כיסוי לנזקי טבע, כולל רעידת אדמה, וכן פריצה, גניבה ושוד.
בכיסוי ייכללו ההרחבות הבאות:
1. ציוד קל לביצוע העבודות, מתקנים קלים, כלי עבודה ואמצעי עזר – בערכם המלא.
2. הוצאות פירוק, הריסה, פינוי הריסות, תמיכה חיזוק וכדומה של לפחות 200,000 ₪ על בסיס נזק ראשון.
3. רכוש שעליו עובדים ו/או רכוש סמוך – לפחות 2,000,000 ₪ על בסיס נזק ראשון.
4. חומרים ופריטים מחוץ לאתר, כולל מטענים בהעברה לצורך עבודות ההסכם, בערכם המלא.
5. מבני עזר זמניים (לרבות מחסנים, משרדים, גדרות וכדומה, אשר אינם מהווים חלק מהפרויקט הסופי המושלם) הנמצאים באתר, על פי ערכם.
6. חריגת הוצאות לתיקונים או החלפה הנובעים מתכנון לקוי, חומרים לקויים, עבודה לקויה תוגבל לתיקון או החלפת הפריטים הלקויים עצמם ולא יחול לגבי אובדן או נזק לפריטים אשר בוצע כהלכה כאשר אובדן או נזק כזה נגרם כתוצאה מתאונה שנבעה מתכנון לקוי, חומרים לקויים או עבודה לקויה.
7. כיסוי נזק ישיר מתכנון לקוי, חומרים לקויים, עבודה לקויה בגבול אחריות שלא יפתח מסך 800,000 ₪.
8. הוצאות מיוחדות עקב דרישת רשויות בעקבות נזק על סך 10% מערב העבודות.
9. שכר טרחת מהנדסים, אדריכלים ויועצים, בסכום שלא יפחת מסך 100,000 ₪.
10. כיסוי לנזקי טבע, כולל רעידת אדמה, וכן פריצה, גניבה ושוד.
11. תקופת הרצה: הפוליסה תורחב לכסות תקופת הרצה לציוד לאחר הרכבתו לתקופה של 30 יום מסיום הרכבתו לפחות.
12. תגמולי ביטוח המגיעים למבוטח על פי פרק זה בגין העבודות שבוצעו, המערכת והציוד המותקנים ורכוש העירייה ישולמו ישירות לעיריית קריית ים אלא אם העירייה תורה בכתב אחרת.

פרק ב': ביטוח אחריות כלפי צד שלישי
1. הכיסוי על פי דיני מדינת ישראל בגבול אחריות של לפחות _________ ₪, בגין נזקי גוף ורכוש, למקרה ולתקופה (שנה), כולל סעיף אחריות צולבת (cross liability).
2. הסיכוי על פי פרק זה יורחק לכסות נזקי רעד, ויברציה, הסרת משען או החלשתו בגבול אחריות שלא יפתח מסך של 1,000,000 ₪ למברה ולתקופה.
3. הכיסוי על פי פרק זה מובחר לכלול נזק ישיר לצינורות, מתקנים וכבלים תת-קרקעיים שלא יפחת מסך 1,000,000 ₪, ונזק עריף לצינורות, מתקנים וכבדים תת-קרקעיים שלא יפתח מסך 500,000 ₪.
4. הכיסוי על פי פרק זה מורחב לכלול כיסוי לחבות המבוטח בגין שימוש בציוד מכני הנדסי הנחשב ככלי רכש על פי פקודת התעבורה אך לא חלה חובה לבטחו על פי פקודת ביטוח רכב מנועי וחוק הפיצויים לנפגעי תאונות דרכים, בגבול אחריות שלא יפחת מסך __________ ₪.
5. רכוש העירייה ייחשב רכוש צד שלישי.
6. הכיסוי על פי פרק זה יורחב לכלול תביעות שיבוב של המוסד לביטוח לאומי.

פרק ג': ביטוח חבות מעבידים
1. לגבי כל העובדים כולל עובדי קבלנים וקבלני משנה.
2. גבול האחריות לעובד, למקרה ולתקופת הביטוח לא יפחת מסך של ____________ ₪.

הפוליסה תכלול:
1. הרחבה לתקופת תחזוקה מורחבת של 24 חודש לאחר סיום העבודות.
2. תנאי הכיסוי הסטנדרטים לא יפחתו מהמקובל על פי פוליסת נוסח "ביט" בשינויים המתחייבים על פי המצוין.
3. לשם המבוטח יתווספו: "ו/או קבלנים ו/או קבלני משנה ו/או עיריית קריית ים"
4. תחום טריטוריאלי: כל תחומי מדינת ישראל והשטחים המוחזקים.

2. ביטוח אחריות מקצועית: מהנדסים, קונסטרוקטורים, בודקים, מודדים, מתכננים, ממונה בטיחות
(יוצג בנפרד - על ידי הספק בגין עובדיו השכירים ועל ידי מהנדסים, בודקים, מודדים ומתכננים, ממוני בטיחות חיצוניים מטעמו, במידה ואכן מי מהנ"ל מעורב בפרויקט).
1. כיסוי נזק מהפרת חובה מקצועית של עורך הביטוח ובגין כל הפועלים מטעמו ואשר אירע כתוצאה ממעשה רשלנות לרבות מחדל, טעות או השמטה, מצג בלתי נכון, הצהרה רשלנית שנעשו בתום לב בקשר למתן השירותים המבוצעים על ידי עורך הביטוח במסגרת הפרויקט לאספקה, התקנה ותחזוקה של מערכים טכנולוגיים מתקדמים עבור עיריית קריית ים, כולל ביצוע סקר והנדסה ראשונית, תכנון ראשוני ותכנון מפורט, בהתאם להסכם עם עיריית קריית ים.
2. גבולות האחריות למקרה ולשנה לא יפחתו מסך ______________ ₪.
3. הכיסוי על פי הפוליס יורחב לכלול את ההוראות הבאות:
· מרמה ואי-יושר של עובדים;
· אובדן מסמכים לרבות אובדן השימוש ו/או העיכוב עקב מקרה ביטוח;
· אחריות צולבת (cross liability), אולם הכיסוי לא יחול ביחס לתביעות עורך הביטוח כלפי עיריית קריית ים;
· הארכת תקופת הגילוי, לפחות 6 חודשים.
4. הביטוח יורחב לשפות את עיריית קריית ים ככל שתיחשב אחראית\למעשי ו/או מחדלי עורך הביטוח והפועלים מטעמו. בכפוף להרחבי השיפוי האמור, לשם המבוטח התווספו כמבוטחים נוספים: עיריית קריית ים.

3. ביטוחים משלימים ו/או ביטוחים מצד קבלנים וקבלני משנה שאינם מבוטחים בביטוח העבודות הקבלניות
הספק ידאג ויוודא כי קבלנים, ספקים, יועצים ונותני שירותים מטעמם במסגרת פעילותו נשוא הסכם זה יקיימו ביטוחים הולמים לתחומי פעילותם בהתאם לעבודה/ המוצרים/ השרות הניתן על ידם, בגבולות אחריות סבירים הביטוחים יכללו כיסוי לפעילויות - לכל רכוש שלהם במסגרת הפעילות*, ציוד, מתקנים וכל רכוש אחר אשר יובא לאתר העבודות (ככל ולא מבוטח בביטוח העבודות הקבלניות הנדרש), כולל כגון ביטוח חבות מוצר וביטוח אחריות מקצועית (ככל ורלוונטיים). כאשר הפעילות משולבת עם שימוש בכלי רכב / צמ"ה בין אם בבעלותו ובין אם בבעלות קבלני משנה מטעמו או אחרים, גם ביטוחי כלי רכב / צמ"ה הכוללים ביטוח חובה, רכוש* ואחריות כלפי צד שלישי. הביטוחים יורחבו לשפות את עיריית קריית ים ככל שתיחשב אחראית למעשיהם ו/או מחדליהם. עיריית קריית ים תיחשב כמבוטחת בכפוף להרחבי השיפוי האמור כולל ויתור המבטח על זכות השיבוב כלפיה וכלפי עובדיה. הוויתור על זכות התחלוף כאמור לא תחול לטובת אדם שגרם לנזק בזדון.
* חלופה לביטוח צמ"ה (ציוד מכני הנדסי) / רכוש: כחלופה לביטוח צמ"ה [(פרק א' רכוש) ו/או לביטוחי הרכוש (שאינם צמ"ה)] ניתן לקבל מכתב פטור מאחריות או התחייבות חוזית מטעם בעל הרכוש לפיו הוא פוטר מאחריות את עיריית קריית ים ועובדיה מנזקים ו/או אבדן אשר ייגרמו לרכוש אשר יבוצע בו שימוש במסגרת השירותים/העובדות המבוצעים על ידם והוא מתחייב שלא לתבוע בגין נזקים אלו את עיריית קריית ים ועובדיה הנ"ל. פטור כאמור לא יחול לטובת אדם שגרם לנזק בכוונת זדון.

4. כללי
1. בכל מקרה של צמצום או ביטוח הביטוח ע"ח אחד הצדדים, לא יהיה להם כל תוקף אלא אם ניתנה על כך הודעה מוקדמת של 60 יום הפחות במכתב רשום לעירייה.
2. המבטח מוותר על כל זכות תחלוף/שיבוב, תביעה, השתתפות או חזרה כלפי עיריית קריית ים, ובלבד שהוויתור לא יחול לטובת אדם שגרם נזק מתוך כוונה זדון.
3. הספק אחראי בלעדית כלפי המבטח לתשלום דמי הביטוח עבור על הפוליסות ולמילוי על החובות המוטלות על המבוטח על פי תנאי הפוליסות.
4. ההשתתפויות העצמיות הנקובות בכל פוליסה ופוליסה תחולנה בלעדית על הספק.
5. כל סעיף בפוליסות הביטוח המפקיע או מקטין בדרך כל שהיא את אחריות המבטח כאשר קיים ביטוח אחר, לא יופעל כלפי העירייה, והביטוח הינו בחזקת ביטוח ראשוני המזכה במלוא הזכויות על פי הביטוח.
6. תנאי הכיסוי של הפוליסות הנ"ל לא יפחתו מהמקובל על פי תנאי פוליסות נוסח "ביט", בכפוף להרחבת הכיסויים כמפורט לעיל.
7. חריג כוונה ו/או רשלנות רבתי יבוטל ככל שקיים.

שלב שני – לאחר גמר עבודות ההתקנה ומסירתן לעירייה (כיסוי בגין תקופת התחזוקה)

1. ביטוח חבות מעבידים
1. הספק יבטח את אחריותו החוקית כלפי עובדיו בביטוח חבות מעבידים בכל תחומי מדינת ישראל והשטחים המוחזקים.
2. גבול האחרית לא יפתח מסך _____________ ₪ לעובד, למקרה ולקופת הביטוח (שנה).
3. הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה וייחשב כמעבידם.
4. הביטוח יורחב לשפות את עיריית קריית ים היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהי כלפי מי מעובדי הספק, קבלנים וקבלני משנה בשירותו.

2. ביטוח אחריות כלפי צד שלישי
1. הספק יבטח את אחריותו החוקית של פי דיני מדינת ישראל בביטוח אחריות כלפי צד שלישי, גוף ורכוש (כולל נזקי גרר), בכל תחומי מדינת ישראל והשטחים המוחזקים.
2. גבות האחריות לא יפתח מסך ____________ ₪ למקרה ולתקופת הביטוח (שנה).
3. בפוליסה ייכלל סעיף אחריות צולבת (cross liability).
4. הביטוח יורחב לכסות את חבותו של המבוטח כלפי צד שלישי בגין פעילות של המבוטח עצמו, עובדיו, קבלנים וקבלני משנה ועובדיהם.
5. רכוש עיריית קריית ים ייחשב לרכוש צד שלישי.
6. כל סייג/חריג לגבי רכוש – המתייחס לרכוש עיריית קריית ים, שהספק או כל איד שבשירותו פועלים או פעלו בו, יבוטל.
7. הביטוח יורחב לשפות את עיריית קריית ים ככל שתיחשב אחראית למעשי ו/או מחדלי הספק והפועלים מטעמו.

3. ביטוח אחריות מקצועית
1. הספק יבטח את אחריותו המקצועית בגין פעילותו בביטוח אחריות מקצועית.
2. הפוליסה תכסה נזק מהפרת חובה מקצועית של הספק, עובדיו, וכל הפועלים מטעמו, ואשר ארע כתוצאה ממעשה או מחדל, רשלנות, טענות או השמטה, מצג בלתי נכון, הצהרה רשלנית שנעשו בתום לב, בקשר למתן השירותים במסגרת ביצוע פרויקט התקנה ואחזקת מערכים טכנולוגיים מתקדמים עבור עיריית קריית ים, כולל גם הפעלה, הטמעה והדרכה לגבי תפעול המערבות, תיעוד, ביצוע בדיקות קבלה והרצה, אחריות ושירות, טיפול בתקלות, הפעלת מוקד והפקת דו"חות, בהתאם להסכם עם עיריית קריית ים.
3. גבול האחריות לא יפתח מסך ____________ ₪ למקרה ולתקופת הביטוח (שנה).
4. הכיסוי על פי הפוליסה יורחב לכלול את ההוראות הבאות:
· מרמה ואי-יושר של עובדים;
· אובדן מסמכים, לרבות אובדם השימוש ו/או עיכוב עקב מקרה ביטוח;
· אחריות צולבת (cross liability), אולם הכיסוי לא יחול על תביעות הספק כנגד עיריית קריית ים.
· הארכת תוקפת הגילוי, לפחות 6 חודשים.
5. הביטוח יורחב לשפות את עיריית קריית ים ככל שתיחשב אחראית למעשי ו/או מחדלי הספק והפועלים מטעמו.

4. ביטוח חבות מוצר
1. חבות הספק בביטוח חבות מוצר בגין אספקה, התקנה ותחזוקה של מערכים טכנולוגיים מתקדמים עבור עיריית קריית ים, כולל התקנה ותוספת אמצעים ופריטים על בסיס מערכות קיימות ו/או התקנת מערכות חדשות, אינטגרציה למערכות קיימות, תכנון, הרצה, התקנה, הפעלה, אחריות, שירות, בדיקות, תחזוקה, הטמעה, הדרכה, תיעוד, שדרוג גרסאות ותוכנה, טיפול בתקלות, בדיקות קבלה, אספקת חלפים ואביזרים, בהתאם למכרז וההסכם עם עיריית קריית ים. הביטוח יכלול כיסוי גם לנזקים הנובעים מהרכבה, חיבור, תיקונים, ציוד, חלקים, אביזרים במסגרת השירותים הניתנים בפרויקט, על כל מרכיבים וציודם.
2. הכיסוי בפוליסה הנו על פי דין לרבות על פי פקודת הנזיקין (נוסח חדש), וכל על פי חוק האחריות למוצרים פגומים, התש"ם-1980.
3. גבול האחריות לא יפחת מסך ____________ ₪ לתקופת ביטוח (שנה) בגין נזק לגוף ולרכוש.
4. הכיסוי על פי הפוליסה יורחב כדי לכלול את ההוראות הבאות:
· סעיף אחריות צולבת (cross liability).
· הארכת תקופת הגילוי, לפחות 6 חודשים.
5. הביטוח יורחב לשפות את עיריית קריית ים, עקב פגם במוצרים אשר יסופקו על-ידי הספק, הותקנו ותוחזקו על ידי הספק וכל הפועלים מטעמו.

5. כללי
בכל פוליסות הביטוח הנ"ל ייכללו התנאים הבאים:
1. לשם המבוטח תתווסף עיריית קריית ים כמבוטחת נוספת.
2. בכל מקרה של צמצום או ביטוח הביטוח ע"ח אחד הצדדים, לא יהיה להם כל תוקף אלא אם ניתנה על כך הודעה מוקדמת של 60 יום הפחות במכתב רשום לעירייה.
3. המבטח מוותר על כל זכות תחלוף/שיבוב, תביעה, השתתפות או חזרה כלפי עיריית קריית ים, ובלבד שהוויתור לא יחול לטובת אדם שגרם נזק מתוך כוונה זדון.
4. הספק אחראי בלעדית כלפי המבטח לתשלום דמי הביטוח עבור על הפוליסות ולמילוי על החובות המוטלות על המבוטח על פי תנאי הפוליסות.
5. ההשתתפויות העצמיות הנקובות בכל פוליסה ופוליסה תחולנה בלעדית על הספק.
6. כל סעיף בפוליסות הביטוח המפקיע או מקטין בדרך כל שהיא את אחריות המבטח כאשר קיים ביטוח אחר, לא יופעל כלפי העירייה, והביטוח הינו בחזקת ביטוח ראשוני המזכה במלוא הזכויות על פי הביטוח.
7. תנאי הכיסוי של הפוליסות הנ"ל לא יפחתו מהמקובל על פי תנאי פוליסות נוסח "ביט", בכפוף להרחבת הכיסויים כמפורט לעיל.
8. חריג כוונה ו/או רשלנות רבתי יבוטל ככל שקיים.

הוראות כלליות
1. ההוראות שלהלן אינן באות לגרוע אלא רק כדי להוסיף על האמור בהסכם שאליו צורך נספח זה ועל המפורט לעיל בנוגע לתוכן פוליסות הביטוח.
2. הספק מתחייב בכל תקופת ההתקשרות החוזית עם העירייה, וכל עוד אחריותו קיימת, להחזיק בתוקף את פוליסות הביטוח. הספק מתחייב כי פוליסות הביטוח תחודשנה על ידו מדי תקופת ביטוח, כל עוד עומד אחריות לפי ההסכם בתוקף.
3. אישרו בחתימתו של המבטח על קיום הביטוחים יומצא על-ידי הספק לעירייה עד למועד חתימת ההסכם, למעט הביטוחים שנדרשו לשלב השני, אשר יימסרו טרם מסירת העבודות לעירייה. הספק מתחייב להציג את האישום חתום בחתימת המבטח אודות חידוש הפוליסות לעירייה לכל המאוחר שבועיים לפני תוך תקופת הביטוח.
4. מובהר כי אישרי הביטוח שיוצגו אינם באים לצמצם את התחייבויות הספק לפי סעיפי הביטוח המפורטים בנספח זה לעיל, ומתכונתם התמציתית של אישורי הביטוח שיוצגו הינו אך ורק כדי לאפשר לחברות הביטוח לעמוד בהנחיות הפיקוח עליהן. הוראות הביטוח המחייבות הן אלו המופיעות בנספח זה לעיל. על הספק יהיה ללמוד דרישות אלה ובמידת הצורך להיעזר באנשי ביטוח מטעמו, על מנת להבין את הדרישות וליישמן בביטוחיו ללא הסתייגות.
5. העירייה שומרת לעצמה את הזכות לקבל מהספק בכל עת את העתקי הפוליסות במלואן או בחלקן, במקרה של גילוי נסיבות העלולות להביא לתביעה בפוליסות ו/או על מנת שתוכל לבחון את עמידת הספק בסעיפי ביטוח אלו ו/או מכל סיבה אחרת, והספק יעביר את העתקי הפוליסות במלואן או בחלקן כאמור מיד עם קבלת הדרישה. הספק מתחייב לבצע כל שינוי או תיקון שיידרש על מנת להתאים את הפוליסות להתחייבויותיו על פי הוראות סעיף א' לעיל.
6. הספק מצהיר ומתחייב כי זכות העירייה לערכית הבדיקה ולדרישת השינויים כמפורט לעיל אינן מטילות על העירייה או על מי מטעמה על חובה או אחריות שהיא לגבי פוליסות הביטוח/אישורי הביטוח כאמור, טיבם, היקפם ותוקפם, או לגבי העדרם, ואין בה כדי לגרוע מכל חובה שהיא המוטלת על הספק לפי ההסכם, וזאת בין אם נדרשו התאמות ובין אם לאו, בין אם נבדקו ובין אם לאו.
7. למען הסר ספק, מוסכם בזה כי הביטוחים הנדרשים בנספח זה, גבולות האחריות ותנאי הכיסוי הם בבחינת דרישה מינימלית המוטלת על הספק ואין בהם משום אישור העירייה או מי מטעמה להיקף וגודל הסיכון לביטוח ועליו לבחון את חשיפתו לסיכומי רכוש וחבות לרבות גוף, ולקבוע את הביטוחים הנחוצים לרבות היקף הכיסויים, וגבולות האחריות בהתאם לכך.
8. אין בכל האמור בסעיפי הביטוח כדי לפטור את הספר מכל חובה החלה עליו על פי דין ועל פי ההסכם ואין לפרש את האמור כוויתור של העירייה על כל זכות או סעד המוקנים לה על פי כל דין ועל פי הסכם זה.
9. אי-עמידה בתנאי נספח זה מהווה הפרה יסודית של הסכם זה.


נספח 3 – ערבות ביצוע לפרויקט
שם הבנק/חברת הביטוח: ________________
מספר טלפון: __________________________
מספר פקס: ___________________________

לכבוד,
עיריית קרית ים
ערבות מספר ______
כחלק מדרישות מכרז מספר 23/2026 לאספקה, התקנה ותחזוקה של מערכים טכנולוגיים מתקדמים עבור עיריית קריית ים, ובהתאם למפורט בהסכם להזמנת עבודה, הרינו מודיעים כי:

אנו ערבים בזה כלפיהם לסילוק כל סכום עד לסך ארבעה אחוזים (4%) מהיקף הפרויקט. סכום ערבות ביצוע הפרויקט עומד על סך של 200,000.00 ₪  (במילים: מאתיים אלף ש"ח) שיוצמד למדד המחירים לצרכן החל מתאריך חתימת ההסכם עם _______________ (הספק), בקשר עם מכרז מספר 23/2026 לאספקה, התקנה ותחזוקה של מערכים טכנולוגיים מתקדמים.
אנו נשלם לכם את הסכום הנ"ל תוך 15 יום מתאריך דרישתכם הראשונה, שנשלחה אלינו בדואר רשום או במסירה ידנית לכתובת הרשומה מטה, מבלי שיהיה עליכם לנמק את דרישתכם ומבלי שיהיה ביכולתנו לטעון כלפיכם טענת הגנה כלשהי, אם גם טענה זו יכולה הייתה לעמוד לספק, ומבלי שנדרוש תחילה את סילוק הסכום האמור מאת הספק.
ערבות זו תהיה בתוקף עד תאריך ____________.

דרישה על פי ערבות זו יש להפנות לסניף הבנק/חברת הביטוח שכתובתו:
· שם הבנק/חברת הביטוח: ______________
· מספר סניף הבנק: ___________________
· כתובת: __________________________

ערבות זו הינה בלעדית ואינה ניתנת להעברה.

_________________		_________________		_________________
תאריך				שם מלא		      חתימה וחותמת
חתימה וחותמת המציע: ________________

